Real Madrid - Bayern Munchen, meci contând pentru manşa a doua a semifinalelor din Liga Campionilor, este programat, miercuri, 8 mai, de la ora 22:00, pe Santiago Bernabeu, şi va fi transmis în direct de Digi Sport 1, Orange Sport 1 şi Prima Sport 1.
Real Madrid şi Bayern Munchen pornesc cu şanse egale la calificarea în finala competiţiei, după ce au remizat în prima manşă, pe Allianz Arena, scor 2-2, după golurile marcate de Sane (53) şi Kane (57p), respectiv, Vini Jr. (24, 83p).
Real Madrid a ajuns în semifinalele din Champions League după ce a câştigat Grupa C, cu şase victorii din atâtea partide, 1-0 (a) şi 3-2 (d) cu Union Berlin, 3-2 (d) şi 4-2 (a) cu Napoli, 2-1 (d) şi 3-0 (a) cu Braga, în optimile de finală a trecut de Leipzig, 1-0 (d) şi 1-1 (a), iar în sferturile de finală a eliminat-o pe Manchester City, 3-3 (a) şi 1-1 după 90 şi, respectiv, 120 de minute, 4-3 după penalty-uri (d).
În LaLiga, echipa antrenată de Carlo Ancelotti este lideră şi virtual campioană după 34 de etape, cu 87 de puncte, cu 13 peste a doua clasată, Girona, iar în cel mai recent meci s-a impus în campionat pe teren propriu, scor 3-0 cu Cadiz.
Real Madrid are în palmares 14 trofee ale Ligii Campionilor (record), ultimul fiind cucerit în ediţia 2021-2022, după o finală cu Liverpool, scor 1-0 la Paris, pe Stade de France, şi a pierdut de alte trei ori în ultimul act al competiţiei, cel mai recent în 1981, scor 0-1 cu Liverpool, tot la Paris, dar pe Parc des Princes.
Bayern Munchen s-a calificat în careul de aşi din Liga Campionilor după ce a câştigat Grupa A, 4-3 (a) şi 1-0 (d) cu Manchester United, 2-1 (d) şi 0-0 (a) cu Copenhaga, 3-1 (d) şi 2-1 (a) cu Galatasaray, în optimile de finală a eliminat-o pe Lazio, 0-1 (d) şi 3-0 (a), iar în sferturile de finală a trecut de Arsenal, 2-2 (d) şi 1-0 (a).
În Bundesliga, echipa antrenată de Thomas Tuchel ocupă locul 2 după 32 de etape, cu 69 de puncte, la 15 distanţă de liderul Bayer Leverkusen, virtual campioană, iar în cel mai recent meci oficial, disputat în campionat, a pierdut în deplasare, scor 1-3 cu Stuttgart.
Bayern Munchen este a treia cea mai titrată echipă din Liga Campionilor, cu şase trofee în palmares (la fel ca Liverpool, doar Milan - şapte şi Real Madrid - 14 au mai multe), ultimul fiind cucerit în 2020, după 1-0 într-o finală cu PSG disputată la Lisabona, şi a pierdut de alte cinci ori în ultimul act al competiţiei, cel mai recent în 2012 (1-1 după 90 şi, respectiv, 120 de minute, 3-4 la penalty-uri cu Chelsea, pe Allianz Arena).
În afară de prima manşă, cele două echipe au avut ultima confruntare oficială în sezonul 2017-2018 din Champions League, tot în semifinale, când Real Madrid s-a impus în tur, în deplasare, în faţa lui Bayern Munchen, scor 2-1, pentru ca, în retur, se se înregistreze o remiză, scor 2-2.
Superbet oferă cota 1,28 pentru pronosticul 1X: victorie pentru gazde sau rezultat de egalitate, în timpul regulamentar de 90 de minute, în meciul Real Madrid - Bayern Munchen.
Real Madrid - Bayern Munchen | 1X | ||
---|---|---|---|
Cotă | 1,28 |
* cotă valabilă la ora publicării acestui articol